Document ID: 32008R0811

KOMISIJAS REGULA (EK) Nr. 811/2008
(2008. gada 13. augusts),
ar ko pārtrauc dažu savvaļas augu un dzīvnieku sugu īpatņu ievešanu Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 9. decembra Regulu (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību (1), un jo īpaši tās 19. panta 2. punktu,
apspriedusies ar Zinātniskās analīzes grupu,
tā kā:
(1)
Regulas (EK) Nr. 338/97 4. panta 6. punktā paredzēts, ka Komisija var noteikt ierobežojumus dažu sugu īpatņu ievešanai Kopienā atbilstīgi minētā punkta a) līdz d) apakšpunktā paredzētajiem nosacījumiem. Turklāt šādu ierobežojumu izpildes pasākumi ir paredzēti Komisijas 2006. gada 4. maija Regulā (EK) Nr. 865/2006, ar ko paredz sīki izstrādātus noteikumus attiecībā uz Padomes Regulas (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību (2), ieviešanu.
(2)
To sugu sarakstu, kuru īpatņu ievešana Kopienā ir pārtraukta, noteica ar Komisijas 2007. gada 29. augusta Regulu (EK) Nr. 1037/2007, ar ko pārtrauc dažu savvaļas augu un dzīvnieku sugu īpatņu ievešanu Kopienā (3).
(3)
Pamatojoties uz jaunāko informāciju, Zinātniskās analīzes grupa secināja - ja netiks pārtraukta atsevišķu Regulas (EK) Nr. 338/97 A un B pielikumā minēto sugu īpatņu ievešana Kopienā no konkrētām izcelsmes valstīm, šo sugu aizsargājamības statuss būs nopietni apdraudēts. Tāpēc jāaptur šādu sugu īpatņu ievešana:
-
Falco cherrug no Armēnijas, Bahreinas, Irākas, Mauritānijas un Tadžikistānas; Ovis vignei bocharensis no Uzbekistānas,
-
Odobenus rosmarus no Grenlandes,
-
Accipiter erythropus, Aquila rapax, Gyps africanus, Lophaetus occipitalis un Poicephalus gulielmi no Gvinejas,
-
Hieraaetus ayresii, Hieraaetus spilogaster, Polemaetus bellicosus, Falco chicquera, Varanus ornatus (savvaļas un audzētavas īpatņi) un Calabaria reinhardtii (savvaļas īpatņi) no Togo,
-
Agapornis pullarius un Poicephalus robustus no Kotdivuāras,
-
Stephanoaetus coronatus no Kotdivuāras un Togo,
-
Pyrrhura caeruleiceps no Kolumbijas; Pyrrhura pfrimeri no Brazīlijas,
-
Brookesia decaryi, Uroplatus ebenaui, Uroplatus fimbriatus, Uroplatus guentheri, Uroplatus henkeli, Uroplatus lineatus, Uroplatus malama, Uroplatus phantasticus, Uroplatus pietschmanni, Uroplatus sikorae, Euphorbia ankarensis, Euphorbia berorohae, Euphorbia bongolavensis, Euphorbia duranii, Euphorbia fiananantsoae, Euphorbia iharanae, Euphorbia labatii, Euphorbia lophogona, Euphorbia neohumbertii, Euphorbia pachypodoides, Euphorbia razafindratsirae, Euphorbia suzannae-manieri un Euphorbia waringiae no Madagaskaras,
-
Varanus niloticus un Kinixys homeana (savvaļas īpatņi no Togo, audzētavas īpatņi no Beninas) no Beninas un Togo,
-
Python regius, Geochelone sulcata (audzētavas īpatņi) un Pandinus imperator (audzētavas īpatņi) no Beninas,
-
Cuora amboinensis, Malayemys subtrijuga, Notochelys platynota, Amyda cartilaginea, Cheilinus undulatus, Hippocampus kelloggi un Seriatopora stellata no Indonēzijas,
-
Peltocephalus dumerilianus no Gajānas;
-
Chitra chitra no Malaizijas; Cryptophyllobates azureiventris, Dendrobates variabilis un Dendrobates ventrimaculatus no Peru,
-
Hippocampus kuda no Indonēzijas un Vjetnamas,
-
Ornithoptera urvillianus (audzētavas īpatņi), Ornithoptera victoriae (audzētavas īpatņi), Tridacna gigas un Heliopora coerulea no Zālamana salām,
-
Tridacna derasa no Vjetnamas; Tridacna rosewateri no Mozambikas,
-
Plerogyra simplex, Hydnophora rigida, Blastomussa wellsi un Trachyphyllia geoffroyi no Fidži,
-
Plerogyra sinuosa, Favites halicora, Acanthastrea spp., Cynarina lacrymalis un Scolymia vitiensis no Tongas,
-
Cycadaceae spp., Stangeriaceae spp. un Zamiaceae spp. no Madagaskaras, Mozambikas un Vjetnamas.
(4)
Ir notikusi apspriešanās ar visām to sugu izcelsmes valstīm, uz kurām saskaņā ar šo regulu attiecas jaunie ierobežojumi īpatņu ievešanai Kopienā.
(5)
Konvencijas par starptautisko tirdzniecību ar apdraudētajām savvaļas dzīvnieku un augu sugām (CITES) Līgumslēdzēju pušu konferences 14. sesijā grozīija nomenklatūras norādes un mainīja dzīvnieku sugu izkārtojumu CITES papildinājumos, lai kārtas, dzimtas un ģintis būtu uzskaitītas alfabētiskā secībā. Tāpēc Regulas (EK) Nr. 1037/2007 pielikumā iekļautās sugas ir jāpārdēvē un jāsakārto citādi.
(6)
Tāpēc jāgroza to sugu saraksts, kuru īpatņu ievešana Kopienā ir pārtraukta, un skaidrības labad ir jāaizstāj Regula (EK) Nr. 1037/2007.
(7)
Šajā regulā paredzētie pasākumi ir saskaņā ar Savvaļas dzīvnieku un augu tirdzniecības komitejas atzinumu,
IR PIEŅĒMUSI ŠO REGULU.
1. pants
Ievērojot Regulas (EK) Nr. 865/2006 71. panta noteikumus, ar šo pārtrauc šīs regulas pielikumā minēto savvaļas augu un dzīvnieku sugu īpatņu ievešanu Kopienā.
2. pants
Ar šo atceļ Regulu (EK) Nr. 1037/2007.
Atsauces uz atcelto regulu uzskata par atsaucēm uz šo regulu.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un tieši piemērojama visās dalībvalstīs.
Briselē, 2008. gada 13. augustā

Labels: 3
20